ส่องหุ้นกลุ่มสื่อสารการเปิดประมูล 4Gยังเป็นไปตามแผนชู ADVANC เด่น
กลุ่มสื่อสารการเปิดประมูล 4G จะเกิดขึ้นเดือน พ.ย.58 สำหรับคลื่น 1800 MHz ได้ถูกกำหนดไว้คือ 11 พ.ย.58 และ 900 MHz จะเกิดขึ้นถัดมาในเดือน พ.ย.58 โดยคาดว่า ADVANC จะชนะการประมูลสำหรับทั้งสองคลื่น สำหรับ TRUE ได้ 1800 MHz และ DTAC ได้รับ 900 MHz ที่ราคาใบอนุญาต 20 พันล้านบาท

31 ส.ค. 2558

บล.ดีบีเอสฯ ระบุในบทวิเคราะห์วันนี้ (31 ส.ค.) ว่า กลุ่มสื่อสาร การเปิดประมูล 4G จะเกิดขึ้นเดือน พ.ย.58 สำหรับคลื่น 1800 MHz ได้ถูกกำหนดไว้คือ 11 พ.ย.58 และ 900 MHz จะเกิดขึ้นถัดมาในเดือน พ.ย.58 โดยคาดว่า ADVANC จะชนะการประมูลสำหรับทั้งสองคลื่น สำหรับ TRUE ได้ 1800 MHz และ DTAC ได้รับ 900 MHz ที่ราคาใบอนุญาต 20 พันล้านบาท
สำหรับ TRUE (not rated) นั้นมี bandwidth เพียงพอที่จะสนับสนุนการเติบโตไปได้ 2-3 ปีข้างหน้า ซึ่งต่างจาก ADVANC แต่ก็เป็นการยากของ TRUE ที่จะประหยัดค่าใช้จ่ายให้กับทางการ (regulatory cost to service income ratio) ได้มาก ซึ่งครึ่งแรกปีนี้เป็นประมาณ 10% ขณะที่คู่แข่งมีโอกาสประหยัดได้มากกว่า เนื่องจาก TRUE ได้เป็นอิสระจากค่าสัมปทานเดิมที่ 20-30% มาหลายปีแล้ว
ขณะที่ DTAC (ถือ, ราคาพื้นฐาน 70 บาท) มีโอกาสที่จะประหยัดค่าใช้จ่ายได้บางส่วน แต่ผู้ที่ได้รับประโยชน์สูงสุดคือ ADVANC (ถือ, ราคาพื้นฐาน 225 บาท) ซึ่งมีโอกาสจะได้รับใบอนุญาตถึง 2 ใบ ซึ่งจะช่วยลดอุปสรรคเกี่ยวกับข้อจำกัดของคลื่นความถี่และสามารถเสนอบริการ 4G ได้เช่นเดียวกับคู่แข่ง รวมทั้งจะประหยัดค่าใช้จ่ายให้กับทางการได้อีก จากการที่สัมปทาน 2G จะหมดลง
สำหรับ ทศท.ก็ยังไม่อยากการคืน 900 MHz ให้กับกสทช. เพราะกังวลถึงอุปกรณ์ที่จะได้รับคืนจาก ADVANC เมื่อหมดสัมปทาน หากประมูลคลื่นไม่ได้ก็ไม่มีประโยชน์ ซึ่งเรื่องนี้อาจทำให้กระบวนการประมูลคลื่น 900 MHz ช้าออกไปได้ ก็จะเป็นการสร้างความประหลาดใจให้กับตลาดที่จะเกิดขึ้นได้ อีกทั้งการที่ JAS สนใจที่จะเข้าประมูลคลื่น 1800 MHz ก็จะทำให้การแข่งขันทวีความรุนแรงได้
ยังเชื่อว่า TRUE จะยังคงได้รับส่วนครองตลาดด้านรายได้สำหรับธุรกิจโทรศัพท์เคลื่อนที่ ปัจจุบันเป็น 23.7% เนื่องจากมีคุณภาพโครงข่าย 3G/4G ที่เหนือกว่า และยังมีรายได้เฉลี่ยต่อหมายเลข (ARPU) ที่ต่ำ คือ 162 บาท จึงยังมีช่องว่างที่จะเพิ่มขึ้นไปได้อีก (ADVANC เป็น 234 บาท และ DTAC ที่ 218 บาท) ดังนั้นอัตราการเติบโตปี 59 ของ ADVANC และ DTAC จึงคาดว่าจะยังแข็งแกร่งเป็น 21% สืบเนื่องจากการประหยัดที่จ่ายให้กับทางการ
อย่างไรก็ตามเราแนะนำ ถือ สำหรับ DTAC แม้ว่า EV/EBITDA ปี 59 จะต่ำ เพราะคาดว่าจะมีการปรับลดประมาณการในเวลาต่อมาได้ เช่นเดียวกับ ADVANC ที่แนะนำ ถือ เช่นกัน เพราะเชื่อว่าปัจจัยบวกต่างๆ ได้สะท้อนไปยังราคาหุ้นพอควรแล้ว ด้านหลักทรัพย์แนะนำ ซื้อคือ SAMART ราคาพื้นฐาน 25.00 บาท และ TRUEIF ราคาพื้นฐาน 14.20 บาท